CELEX: 32010L0004
Language: sk
Date: 2010-02-08 00:00:00
Title: Smernica Komisie 2010/4/EÚ z  8. februára 2010 , ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku (Text s významom pre EHP)

9.2.2010   
            
            
               SK
            
            
               Úradný vestník Európskej únie
            
            
               L 36/21
            
         SMERNICA KOMISIE 2010/4/EÚ
   z 8. februára 2010,
   ktorou sa mení a dopĺňa smernica Rady 76/768/EHS o kozmetických výrobkoch s cieľom prispôsobiť jej prílohu III technickému pokroku
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 76/768/EHS z 27. júla 1976 o aproximácii právnych predpisov členských štátov týkajúcich sa kozmetických výrobkov (1), a najmä na jej článok 8 ods. 2,
   po porade s Vedeckým výborom pre bezpečnosť spotrebiteľov,
   keďže:
   
               (1)
            
            
               V súčasnosti existujú dve neoxidačné látky na farbenie vlasov, ktorých používanie v kozmetických výrobkoch je dočasne povolené do 31. decembra 2010 v zmysle obmedzení a podmienok vymedzených v časti 2 prílohy III k smernici 76/768/EHS.
            
         
               (2)
            
            
               Pokiaľ ide o tieto dve neoxidačné látky na farbenie vlasov, konkrétne HC Orange č. 2 a 2-hydroxyethylamino-5-nitroanisole, uvedené v časti 2 prílohy III pod referenčnými číslami 26 a 29, Vedecký výbor pre bezpečnosť spotrebiteľov (ďalej len „SCCS“ – Scientific Committee on Consumer Safety) zaujal k ich bezpečnosti definitívne stanovisko. SCCS odporučil najvyššiu prípustnú koncentráciu v konečnom kozmetickom výrobku vo výške 1,0 % pre HC Orange č. 2 a vo výške 0,2 % pre 2-hydroxyethylamino-5-nitroanisole. Preto HC Orange č. 2 a 2-hydroxyethylamino-5-nitroanisole možno definitívne upraviť v časti 1 prílohy III.
            
         
               (3)
            
            
               Smernica 76/768/EHS by sa preto mala zodpovedajúcim spôsobom zmeniť a doplniť.
            
         
               (4)
            
            
               S cieľom zabezpečiť hladký prechod pri trhovej distribúcii výrobkov obsahujúcich HC Orange č. 2, ktoré nespĺňajú požiadavky na označovanie stanovené v tejto smernici, je potrebné stanoviť primerané prechodné obdobia.
            
         
               (5)
            
            
               Opatrenia stanovené v tejto smernici sú v súlade so stanoviskom Stáleho výboru pre kozmetické výrobky,
            
         PRIJALA TÚTO SMERNICU:
   Článok 1
   Zmeny a doplnenia smernice 76/768/EHS
   Príloha III k smernici 76/768/EHS sa mení a dopĺňa v súlade s prílohou k tejto smernici.
   Článok 2
   Transpozícia
   1.   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 1. septembra 2010. Komisii bezodkladne oznámia znenie týchto ustanovení.
   Členské štáty uplatňujú ustanovenia prílohy k tejto smernici s výnimkou požiadaviek na označovanie stanovených v stĺpci f) položky 208 od 1. decembra 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Prechodné ustanovenia
   Členské štáty prijmú všetky potrebné opatrenia s cieľom zaistiť, aby výrobcovia z Únie alebo dovozcovia so sídlom v Únii od 1. novembra 2011 neumiestňovali na trh kozmetické výrobky, ktoré nespĺňajú požiadavky na označovanie stanovené v stĺpci f) položky 208 časti 1 prílohy III k smernici 76/768/EHS zmenenej a doplnenej touto smernicou.
   Členské štáty prijmú všetky potrebné opatrenia s cieľom zaistiť, aby sa od 1. novembra 2012 koncovým spotrebiteľom v Únii nepredávali ani inak neposkytovali kozmetické výrobky, ktoré nespĺňajú požiadavky na označovanie stanovené v stĺpci f) položky 208 časti 1 prílohy III k smernici 76/768/EHS zmenenej a doplnenej touto smernicou.
   Článok 4
   Nadobudnutie účinnosti
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 5
   Adresáti
   Táto smernica je určená členským štátom.
   
      V Bruseli 8. februára 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 262, 27.9.1976, s. 169.
   
      PRÍLOHA
      Príloha III k smernici 76/768/EHS sa mení a dopĺňa takto:
      
                  1.
               
               
                  V časti 1 sa dopĺňajú tieto položky:
                  
                              Referenčné číslo
                           
                           
                              Látka
                           
                           
                              Obmedzenia
                           
                           
                              Podmienky použitia a upozornenia, ktoré musia byť uvedené na obale
                           
                        
                              Oblasť aplikácie a/alebo použitia
                           
                           
                              Najvyššia prípustná koncentrácia v konečnom kozmetickom výrobku
                           
                           
                              Iné obmedzenia a požiadavky
                           
                        
                              a
                           
                           
                              b
                           
                           
                              c
                           
                           
                              d
                           
                           
                              e
                           
                           
                              f
                           
                        
                              „208
                           
                           
                              1-(2-aminoetyl)amino-4-(2-hydroxyetyl)oxy-2-nitrobenzén a jeho soli
                              HC Orange č. 2
                              č. CAS 85765-48-6
                              EINECS 416-410-1
                           
                           
                              Látka na farbenie vlasov v neoxidačných kozmetických výrobkoch na farbenie vlasov
                           
                           
                              1,0 %
                           
                           
                              
                                          —
                                       
                                       
                                          Nepoužívať s nitrozačnými systémami
                                       
                                    
                                          —
                                       
                                       
                                          Maximálne prípustné množstvo nitrózamínov: 50 μg/kg
                                       
                                    
                                          —
                                       
                                       
                                          Skladovať v nádobách neobsahujúcich dusitany
                                       
                                    
                           
                              
                                 
                              Farby na vlasy môžu vyvolať vážne alergické reakcie.
                              Prečítajte si pokyny a dodržiavajte ich.
                              Tento výrobok nie je určený pre osoby mladšie ako 16 rokov.
                              Dočasné tetovanie tzv. čiernou henou môže zvýšiť riziko alergie.
                              Nefarbite si vlasy, ak:
                              
                                          —
                                       
                                       
                                          máte na tvári vyrážky alebo máte citlivú, podráždenú alebo poškodenú pokožku hlavy,
                                       
                                    
                                          —
                                       
                                       
                                          ste po farbení vlasov už niekedy zaznamenali nejakú reakciu,
                                       
                                    
                                          —
                                       
                                       
                                          ste v minulosti zaznamenali reakciu na dočasné tetovanie tzv. čiernou henou.“
                                       
                                    
                        
                              209
                           
                           
                              2-[2-(metoxy)-4-nitro-fenyl)amino]etanol a jeho soli
                              2-Hydroxyethylamino-5-nitroanisole
                              č. CAS 66095-81-6
                              EINECS 266-138-0
                           
                           
                              Látka na farbenie vlasov v neoxidačných kozmetických výrobkoch na farbenie vlasov
                           
                           
                              0,2 %
                           
                           
                              
                                          —
                                       
                                       
                                          Nepoužívať s nitrozačnými systémami
                                       
                                    
                                          —
                                       
                                       
                                          Maximálne prípustné množstvo nitrózamínov: 50 μg/kg
                                       
                                    
                                          —
                                       
                                       
                                          Skladovať v nádobách neobsahujúcich dusitany
                                       
                                    
                           
                               
                           
                        
            
                  2.
               
               
                  V časti 2 sa vypúšťajú zápisy pod referenčnými číslami 26 a 29.